Premium Bokashi Stardikomplekt Essential must
Premium Bokashi Stardikomplekt Essential must
Premium Bokashi Stardikomplekt kahe musta Essential köögikompostriga.
Premium Bokashi stardikomplekt on müügihitt!
- Komplektis on olemas kõik vajalik kompostimisega alustamiseks
- Lubab Sul olla tegevuses järjepidev ja kompostida aastaringselt
- On mugavalt teostatav, sest saad kompostreid hoida köögis, kus enim biojäätmeid tekib
- Võimaldab kompostida ka selliseid jäätmeid, mida traditsioonilisel kompostimismeetodil ei soovitata
- Hoiab ära biojäätmete roiskumisest tingitud ebameeldivad lõhnad ja kärbsed
- Kiirendab jäätmete komposteerumist märkimisväärselt
- On eeldatavasti kõige keskkonnasõbralikum kompostimisviis
- On teostatav nii korteris, kui maakodus; kontoris kui ka kogukonnas
- Komplektiga saad kaasa praktilise, igapäevaselt kasutatava ja kompostimist toetava kingituse!
Sellesse komplekti kuulub:
- Essential musta värvi köögikompostrid 2 x 15,3L
- Õhukindlalt suletavad kraanidega Bokashi kompostrid
- Alus aktiivselt kasutuses olevale kompostrile
- Sõelad vedeliku eraldamiseks
- Anum Bokashi vedeliku kogumiseks
- Press jäätmete kokkusurumiseks
- Kühvel kliide lisamiseks
- Bokashi kliid 4 x1 kg (1 pakk kliisid on piisav kogus keskmise suurusega perele kaheks-kolmeks kuuks)
- Vajalikud juhendid
- KINGITUS – must biojäätmete prügikast Daily 3,3L
Laos
Saad tasuda läbi pangamaksete, kaardimaksete või mugavalt PayPaliga.Lisaks on võimalik kasutada Maksa hiljem lahendusi ja Kniks kinkekaarti.
Kasutamisjuhised
Kasutamisjuhised
1. Enne iga esimest kasutamist raputa kompostri põhja 20 ml kliid.
2. Lõika suuremad jäätmed väiksemateks tükkideks enne nende sisestamist. Pane jäätmed kompostrisse.
3. Lisa iga uue jäätmekihi kohta 20 ml kliid.
4. Kasuta komplekti kuuluvat pressi, et jäätmed alla suruda ja õhk välja pigistada, seejärel kata komposter kaanega.
5. Sea anum Bokashi vedeliku jaoks valmis, ava kraan ning lase vedelik välja. Bokashi vedelikku kasuta veega lahjendatult taimede kastmiseks või lahjendamata kujul kanalisatsiooni hooldamiseks. Soovitame Sul vedelikku eemaldada iga 3-5 päeva järel.
6. Täida komposter nii, et ääreni jääks umbes 5 cm. Lisa kõige pealmiseks kihiks topeltkogus Bokashi kliisid ja jäta köögikomposter komposti saamise eesmärgil vähemalt kaheks nädalaks suletult seisma. Sel ajal jätka Bokashi vedeliku regulaarse eemaldamisega. Kahe nädala möödudes oled kääritatud biojäätmete näol saanud esmaklassilise põhja komposti jaoks - lisa see aiakompostrisse, mata mulla alla või sega suuremas anumas mullaga. Kääritatud biojäätmed komposteeruvad väga kiiresti.
7. Kui jätad täitunud kompostri käärimisprotsessi lõpetamiseks seisma, võta tekkivate biojäätmete kogumiseks kasutusele uus komposter.
Mida lisada, mida mitte
Mida lisada, mida mitte
Bokashi Organko kompostrisse tohib panna:
puu- ja köögivilju, ka tsitrusvilju ning banaanikoori; valmistoitu; küpsetatud ja toorest liha ning kala; juustu, jogurtit ja teisi mitte väga vedelaid piimatooteid; mune ja munakoori; väiksemaid konte ja luid; leiba, saia; kohvipaksu, teekotte; närtsinud lilli ning niidetud muru
Bokashi Organko kompostrisse ei tohi panna:
vedelikke (äädikat, mahla, piima, õli, vett); suuri konte; tuhka; loomade väljaheiteid
Hooldusjuhised
Hooldusjuhised
1. Loputa kompostrit jooksva vee all peale igat tühjendamist. Kui soovid teha põhjalikuma pesu, kasuta selleks meie tootevalikus olevaid eMC probiootilisi puhastusvahendeid. Bokashi Organko Essential kompostrit võid pesta ka nõudepesumasinas.
2. Ära jäta kompostrit otsese päikesevalguse ja madalate temperatuuride kätte.
Bokashi stardikomplekt
Edukas järjepidev Bokashi kompostimissüsteem eeldab kahe kompostri olemasolu ning lubab igapäevaselt kokku koguda kõik kodus või töökeskkonnas tekkivad toidujäätmed. Bokashi kompostreid täidetakse vaheldumisi – kui üks komposter täitub, jäetakse see suletult seisma ning selles olevad jäätmed käärimisprotsessi lõpetama; samal ajal täidetakse teist kompostrit ja vastupidi.
Tsükkel, mille järel kompostreid vahetatakse võiks olla minimaalselt 2 nädalat – see on piisav aeg, et biojäätmed jõuaks Bokashi mikroobide abil kiireks komposteerumiseks pehmeks käärida ning neist saaks valmistada toitainerikka komposti toa- või aiataimede rõõmuks. Kuid kompostrite täitmise tsükkel võib olla vabalt ka pikem ja sõltuda kompostri täitumise kiirusest ja Sinu elutempost.
Kui mõtled, et kuidas sellesse kompostrisse küll mitme nädala jäätmed mahuvad, siis tea, et biojäätmete maht väheneb kompostris oleku aja jooksul umbes 25% ning esmapilgul pisikesena tunduda võiv komposter suudab mahutada ka keskmisest suurema pere paari nädala jäätmed.
Jah, biojäätmed võivad tõepoolest Bokashi kompostris seista nädalaid ilma, et neist leviks kööki ebameeldivaid lõhnu. Kui lisad köögikompostrisse jäätmete vahele Bokashi kliid, hoiad kompostri õhukindlalt suletuna ja eemaldad regulaarselt selle põhja tekkiva vedeliku, siis oled teinud kõik olulise ärahoidmaks jäätmetega seonduvaid ebameeldivused – roiskuvate jäätmete haisu ja ringilendevad kärbsed.
Bokashi meetod lubab komposteerida palju sellist, mida traditsioonilisel viisil kompostida ei soovitata. Lisaks tavapärastele puu- ja köögiviljadele võib Bokashi kompostrisse panna ka pestitsiididega pritsitud tsitruselisi ja banaanikoori; valmistoidu ülejääke; ka küpsetatud ja toorest liha ning kala; juustu, jogurteid ja teisi mitte väga vedelaid piimatooteid; mune, munakoori; väiksemaid konte ja luid; leiba, saia; kohvipaksu, teekotte; närtsinud lilli ja kasvõi niidetud muru. Vältima peab vedelike (äädika, õli, piima, mahla, vee), loomade väljaheidete ja tuha sattumist kompostrisse.
Kompostris olevad biojäätmekihid vajavad enda vahele Bokashi kliisid. Need on efektiivsete mikroorganismidega, nagu piimhappebakterite, pärmide, fotosünteesivate organismide, aktinomütseetide ja ensümaatiliselt aktiivsete seentega rikastatud nisukliide ja melassi segu. Väike kogus Bokasi kliisid tagab selle, et kompostris algaks käärimisprotsess. Bokashi nimelt kõige õigemini öeldes ongi fermenteerimine ehk biojäätmete kääritamine õhukindlalt suletud happelises keskkonnas.
Bokashi kompostimise käigus jäävad kõik taimekasvuks vajalikud toitained, ka süsinik, jäätmemassi alles ning suunatakse tagasi mulda. Et süsinik saab mulda segatud ega lendu kasvuhoonegaasidega taeva poole, peetakse Bokashi kompostimist kõige keskkonnasäästlikumaks kompostimisviisiks.
Bokashi kompostrisse endasse mulda ei teki – jäätmed saavad tihkelt kokku pressitud, muutuvad pehmeks, tumenevad pisut ja omastavad hapuka lõhna. Kompostri sisu on protsessi lõppedes happeline ega sobi kohe taimejuurtele toiduks. Et biojäätmed saaksid laguneda ja nende happelisus neutraliseeruks, vajab Bokashi mass mullaga kokkusegamist ja minimaalselt paarinädalast ootamist. Selline tegevus on tehtav ka talvel ja mitmest blogipostitusest anname selle kohta nõuandeid.
Kuid lisaks kompostile toodab Bokashi komposter veel midagi väärtuslikku. Bokashi kompostri kraanist nimelt jookseb välja nii öelda vedel kuld – Bokashi vedelik, millest saad taimede kastmiseks toitainerikka väetise. Ja kui komposter toodab vedelikku rohkem kui Su taimed vajavad, saad ülejääkidega ummistustest puhtana hoida ka valamutorud köögis ja vannitoas.
Bokashi kompostimine, nagu veenduda võisid, peidab endas mitmeid toredaid tahke ja kui ka tunned, et kõik see on hirmutavalt keeruline, siis tea, et vajalikud juhendid tulevad komplektiga kaasa ja meie tugi on Sinu jaoks Koduwärk lehel alati olemas. Bokashi kompostimine ise võtab Sinu päevast ainult minuti või paar ja ...
Bokashi maailmas ei ole miskit ebameeldivat – on vaid puhas rõõm!